Personeel • Akademia
Akademia het uitnemende en roepinggedrewe personeel wat bydra tot ’n leerervaring van wêreldgehalte.
Prof. Gawie du Toit
Lees meer oor Prof. Gawie du Toit
Professor Gawie du Toit het sy kwalifikasies, onder andere ŉ Hoër Onderwys Diploma, MSc-graad in Wiskunde en ŉ doktorsgraad in Didaktiek by die Universiteit van Vrystaat (UV) voltooi. Hy betree die hoër onderwys in 1987 as senior navorser in die destydse Navorsingsinstituut vir Onderwysbeplanning by dieselfde universiteit. In 1997 is hy aangestel as departementshoof van die Departement Didaktiek (later bekend as Kurrikulumstudie) in die Fakulteit Opvoedkunde aan die UV. Hy het ook die pos Programdirekteur: Voorgraadse programme van 2010-2013 beklee.
Op 1 November 2013 is hy vir drie jaar gesekondeer om die BEd (Seniorfase en Verdere Onderwys en Opleiding)-program wat hy aan die UV ontwikkel het aan die nuutgestigte Sol Plaatje Universiteit (SPU) te implementeer. Sedert 2016 is hy voltyds by die SPU aangestel as Hoof: Skool vir Opvoedkunde. Sy navorsingsfokus is op wiskunde-onderwys en kurrikulumontwikkeling gerig. Sedert sy toetrede tot die Fakulteit Opvoedkunde in 1997 het hy nege artikels en vyf hoofstukke in akademiese boeke gelewer. Onder sy leiding het 22 meestergraadstudente en elf doktorale studente hulle studies suksesvol voltooi.
Prof. du Toit was ook betrokke by verskeie navorsingprojekte saam die Katolieke Universiteit van Leuven in België en die Universiteit van Alberta in Edmonton, Kanada. Verder was hy ook administrateur van verskeie bestuursopleidingseminare vir onderwysleiers in die Vrystaat.
Lees meer oor Prof. Hannes Rautenbach
Nadat professor Hannes Rautenbach in 1987 ŉ BSc-graad in Weerkunde behaal, sluit hy die volgende jaar by die Suid-Afrikaanse Weerburo as ŉ weerkundige, en later in 1991 as ŉ senior weerkundige, aan. In 1991 word hy ook tydelik aangestel as navorsingsassistent by die nuutgestigte CORDATA Leerstoel in Weerkunde by die Departement Siviele Ingenieurswese van die Universiteit van Pretoria (UP). Hy word in 1995 voltyds as lektor aangestel, en word in 2000 bevorder tot senior lektor. In 2006 word hy medeprofessor. Gedurende hierdie periode dien hy ook as koördineerder van die Weerkunde Eenheid by UP – die enigste eenheid in die suidelike Afrika wat voorgraadse en nagraadse kwalifikasies in weerkunde aanbied. In 1999 ontvang hy ŉ doktorsgraad in Weerkunde vanaf dieselfde universiteit. In 2006 word hy as hoof van die Departement Geografie, Geoïnformatika en Meteorologie aangestel, ŉ posisie wat hy vir agt jaar beklee. Tussen 2010 en 2014 dien hy ook as direkteur van die UP Waterinstituut. Prof. Rautenbach het op verskeie rade wat navorsing evalueer gedien, en was ook leier van etlike navorsingsprojekte vir onder meer die Waternavorsingskommissie en die Nasionale Navorsingstigting. Hy het reeds meer as 50 artikels in vaktydskrifte gepubliseer, en oor die 100 referate by nasionale en internasionale konferensies aangebied. In 2017 word hy aangestel as buitengewone professor in die Skool vir Gesondheidstelsels en Publieke Gesondheid van die UP.
Lees meer oor Prof. Pieter Duvenage
Professor Pieter Duvenage het aan verskeie Suid-Afrikaanse universiteite studeer (Stellenbosch, Pretoria en Port-Elizabeth) en het in 1994 sy doktorsgraad behaal. Hy het vanaf 1995 aan verskeie Suid-Afrikaanse universiteite, en twee Australiese universiteite met kampusse in Suid-Afrika, filosofie doseer. Vanaf 2011 tot 2018 was hy professor en hoof van die Departement Filosofie aan die Universiteit van die Vrystaat (UV). Hy is die skrywer en medeskrywer van verskeie boeke en 40 geakkrediteerde artikels in vaktydskrifte. Sy jongste boek is Afrikaanse filosofie: Perspektiewe en dialoë (2016). Pieter spesialiseer in politieke en sosiale filosofie binne die velde kritiese teorie, fenomenologie en hermeneutiek, en Suid-Afrikaanse intellektuele geskiedenis. Hy is sedert 2003 ŉ geakkrediteerde navorser by die Nasionale Navorsingstigting (NRF), sedert 2004 lid van die Suid-Afrikaanse Akademie vir Wetenskap en Kuns, en ŉ voormalige president van die Wysgerige Vereniging van Suider-Afrika (PSSA). Vanaf 2015 is hy redakteur van die Joernaal vir Eietydse Geskiedenis (UV), en ŉ ereprofessor in politieke filosofie aan die Universiteit van Cardiff in die Verenigde Koninkryk.
Dr. Alé Steyn
Lees meer oor Dr. Alé Steyn
Dr. Alé Steyn is die programkoördineerder vir BA (Joernalistiek en Kommunikasie). Sy het haar meesters- en doktorsgraad in Kommunikasiestudies (met spesialisering in Joernalistiek) aan die Noordwes-Universiteit verwerf en honneurs- en meestersgrade in Engelse Letterkunde aan onderskeidelik die Universiteit van die Vrystaat en Kaapstad voltooi. Sy het ook ŉ sertifikaat in teksredigering van die Universiteit van Kaapstad. Alé het meer as tien jaar se ervaring as onder meer subredakteur, bladuitlegkunstenaar, joernalis, nuus- en inhoudsredakteur, manuskripontwikkelaar, teksredigeerder en media- en reklamepraktisyn. Sy was voorheen ’n senior dosent in Joernalistiek en Korporatiewe Kommunikasie aan die Noordwes-Universiteit se Potchefstroomkampus, waar sy erkenning ontvang het vir haar uitnemende en innoverende onderrig. Haar navorsing is al by plaaslike en internasionale kongresse voorgelê.
Elzette le Roux
Onderrig- en Leersentrum
Lees meer oor Elzette le Roux
Elzette le Roux is koördineerder van die Onderrig- en Leersentrum en ŉ dosent in Publiekreg. Elzette het ŉ LLB-graad aan die Noordwes-Universiteit se Potchefstroomkampus, asook ŉ honneursgraad in Sielkunde aan die Universiteit van Suid-Afrika, verwerf. Sy het ŉ Meestersgraad (LLM) in Konstitusionele Reg, met die navorsingsfokus “Vertolking van die Handves van Regte”, aan die Universiteit van Pretoria verwerf. Haar mees onlangse referaat is oor Innoverende Onderrig by die 43ste jaarlikse internasionale konferensie van die IUT (Improving University Teaching) by Charles Sturt Universiteit in New South Wales, Australië, gelewer.
Lees meer oor Elize-Mari Coetzer
Elize-Mari Coetzer is ŉ dosent en programkoördineerder in Ondernemingsbestuur by Akademia en het ŉ BCom-graad in Korporatiewe Kommunikasie en Toerismebestuur (cum laude), asook ŉ honneurs- en meestersgraad in hierdie dissipline aan die Noordwes-Universiteit verwerf. Elize-Mari se navorsingsfokus is markprofiele, bestedingspatrone en ekonomiese bydraes. Haar mees onlangse gepubliseerde werk is die artikel “Expenditure-based segmentation of visitors to the Wacky Wine Festival”, in die vaktydskrif Tourism Recreation Research. Akademiese toekennings sluit in dat sy ŉ lid van die Golden Key International Honour Society is. Sy het twee jaar in die praktyk gewerk as ŉ konferensie- en spa-bestuurder en het tien jaar ondervinding in die hoëronderwysomgewing. Sy doseer die module Voorsieningskettingbestuur.
Lees meer oor Alida Kok
Alida Kok het tien jaar ervaring in die dosering van politieke wetenskappe, en was vantevore werksaam as dosent by die Universiteit van Pretoria (UP) en Unisa. Sy het ook voorheen as navorser en analis in die universiteits-, nieregerings- en privaatsektor, en as ŉ adjunk- en waarnemende direkteur vir die internasionale samewerkingprogram by die Departement van Wetenskap en Tegnologie gewerk. Alida is sedert 2016 ŉ rubriekskrywer vir Beeld en lewer gereeld kommentaar in die media oor Suid-Afrikaanse politiek. Sy het haar voorgraadse en honneursstudies (cum laude) in Politieke Wetenskap, met spesialisering in Internasionale Verhoudinge, by UP voltooi. Haar meestersgraad, waarvoor sy tans by Unisa geregistreer is, handel oor “liefde” en “die politieke” in die politieke teorie van Hannah Arendt. Hierdie studie het veral betrekking tot die manier waarop ons vandag ŉ openbare sfeer – wat ŉ spasie bied waarin diverse mense kan floreer – in ons Suid-Afrikaanse samelewing vorm. Alida doseer die modules Politiek en Internasionale Verhoudinge by Akademia.
Lees meer oor Rika Nieuwoudt
Rika Nieuwoudt is die programkoördineerder van BCom (Bestuursrekeningkunde) en ŉ dosent in Finansiële Bestuur. Rika het ŉ BCom (Bestuursrekeningkunde), asook ŉ honneursgraad in hierdie dissipline, aan die Noordwes-Universiteit verwerf. Sy is tans besig met ŉ meestersgraad in Finansiële Bestuur; haar skripsie is getiteld “The impact of firm-specific attributes on shareholder value creation of listed South African companies”.
Dr. René de Klerk
Lees meer oor Dr. René de Klerk
Dr. René de Klerk is ŉ dosent in Bestuursrekeningkunde, Ondernemingsbestuur, en Ekonomie en Regte, en is die programkoördineerder van die BCom (Ekonomie en Regte)-kwalifikasie. Sy het ŉ BCom-graad in Regte asook ŉ LLB; LLM en DPhil (Leierskap) aan die Universiteit van Pretoria (UP) en Unisa verwerf. Haar LLM het gehandel oor die fidusiêre verantwoordelikhede van die sleutelrolspelers in die pensioenfondsbeleggingsketting. Sy het haar doktorale proefskrif, getiteld “The social construction of leadership: A follower-centric investigation into integrated reporting”, in leierskap aan UP voltooi. René se navorsingsfokus is leierskap, geïntegreerde verslagdoening en verantwoordelike belegging. Haar mees onlangse werk is ŉ referaat oor die invloed van geïntegreerde verslagdoening op beleggingsbesluite by die Meditari PhD-byeenkoms wat by die Universiteit van Bologna in Italië gehou is. Sy werk al twaalf jaar as navorser en dosent. Sy doseer tans die volgende modules: Etiek, Korporatiewe Bestuur en Sakereg, en Volhoubaarheid en Verantwoordelike Burgerskap.
Lees meer oor Nicolene Steenkamp
Nicolene Steenkamp is die programkoördineerder van BCom (Finansiële Beplanning) en ŉ dosent in rekeningkundige wetenskappe by Akademia. Sy het ŉ BCom-graad en honneursgraad in Finansiële Bestuur, ŉ Nagraadse Onderwyssertifikaat en ŉ meestersgraad in belasting aan die Universiteit van Pretoria verwerf. Sy is ook ŉ praktiserende rekenmeester (Professionele Rekenmeester (SA)). Sy doseer die volgende modules: Finansiële Rekeningkunde in die tweede en derde jaar, asook Belasting.
Lees meer oor Jaun Kriel
Jaun Kriel is programkoördineerder van die Gevorderde Diploma in Projekbestuur. Hy het ŉ BCom-graad in Korporatiewe Kommunikasie en Toerismebestuur, asook honneurs- en meestersgraad in hierdie dissipline aan die Noordwes-Universiteit verwerf. Hy is tans besig met sy projekbestuursertifisering aan die PMI. Hy het twaalf jaar ondervinding as dosent asook sewe as programkoördineerder by Akademia. Hy doseer tans modules in die Gevorderde Diploma in Projekbestuur.
Lees meer oor Joey Vlok
Joey Vlok is ŉ dosent in Verpleegkunde by Akademia en het ŉ BCur honneursgraad, asook ŉ BCur (Administrasie en Onderwys)-graad, onderskeidelik aan die Universiteit van Johannesburg en Universiteit van Suid-Afrika verwerf. Sy is tans besig met die akkreditasie van die BNur-graad aan Akademia.
Lees meer oor Roelien Botha
Roelien Botha is ŉ dosent in Bestuursrekeningkunde en waarnemende programkoördineerder van die Hoër Sertifikaat in Rekeningkunde by Akademia. Sy verwerf haar BCom Regte-graad (cum laude), asook haar honneurs- en meestersgrade (cum laude) in Finansiële Bestuur aan die Universiteit van Pretoria. Akademiese toekennings sluit in akademiese erekleure, Dekaansmerietelys en Golden Key International Honour Society-lidmaatskap.
Lees meer oor Berrie Stoop
Berrie Stoop is ŉ dosent in Rekeningkundige Wetenskappe by Akademia en het ŉ BCom-graad in Finansiële Rekeningkunde, asook ŉ honneursgraad in hierdie dissipline aan die Noordwes-Universiteit verwerf. Hy is tans besig met ŉ meestersgraad in Finansiële Rekeningkunde. Hy is die outeur en aanbieder van verskeie werkswinkels en seminare wat in die rekeningkundige professie aangebied word en praktiseer al reeds vir vyftien jaar as rekenmeester. Hy doseer die volgende modules: Finansiële Rekeningkunde in die eerste en tweede jaar.
Lees meer oor Carla Schutte
Carla Schutte is ŉ dosent in Projekbestuur by Akademia en het ŉ BCom-graad in Voorsieningskettingbestuur, ŉ honneursgraad in Ondernemingsbestuur en meestersgraad in Voorsieningskettingbestuur aan die Universiteit van Pretoria verwerf. Carla se navorsingsfokus is die verhoudinge tussen kopers en verkopers in voorsienings­kettingbestuur. Haar mees onlangse gepubliseerde werk is ŉ artikel in die vaktydskrif Acta Commercii asook ŉ referaat oor volhoubare voorsieningskettingbestuurpraktyke tussen kopers en verkopers by die jaarlikse SAIMS (The Southern African Institute for Management Scientists)-konferensie. Akademiese toekennings sluit onder meer in die toppresteerder in haar meestersgraadklas, en die Europese Sertifikaat vir Junior Logistikusse. Sy het ook as voorsieningskettingbestuurspesialis gepraktiseer. Sy doseer tans Projekbestuur (GPM307) in die BCom (Ondernemingsbestuur)-graad, en Projekbestuur (PPM105) in die Hoër Sertifikaat in Kantooradministrasie.
Statistiek en Beleggingsbestuur
Lees meer oor Chalté Venter
Chalté Venter is ŉ dosent in Statistiek en Beleggingsbestuur en het ŉ BCom-graad in Ekonomie en Ekonometrie, asook ŉ honneursgraad in Ekonometrie, aan die Universiteit van Johannesburg verwerf. Sy is tans besig met ŉ meestersgraad in Ekonometrie en Beleggingsbestuur. Sy het vier jaar as opvoedkundige in die privaat onderwyssektor gepraktiseer. Sy doseer die volgende modules: Statistiek en Beleggingsbestuur.
Daniëlla du Preez
Modulekoördineerder en dosent:
Lees meer oor Daniëlla du Preez
Daniëlla du Preez is ŉ dosent in Rekeningkundige Wetenskappe by Akademia en het ŉ BCom-graad in Bestuursrekeningkunde, asook ŉ honneursgraad in Finansiële Rekeningkunde aan die Noordwes-Universiteit verwerf. Sy het drie jaar klerkskap voltooi en die SAIPA-raadseksamen (South African Institute of Professional Accountants) geslaag. Daniëlla het vyf jaar se internasionale korporatiewe ondervinding in onder andere menslike hulpbronbestuur, rekeningkunde, belasting en kontrakonderhandeling. Sy doseer die volgende modules: Bestuursrekeningkunde, Finansiële Bestuur en Finansiële Rekeningkunde.
Lees meer oor Edward Blight
Edward Blight is ŉ dosent in Ekonomie en het ŉ BA PFE (Politiek, Filosofie, en Ekonomie), ŉ BCom-honneursgraad in Algemene Ekonomie, en ŉ MCom-graad in Ekonomie aan die Universiteit van Johannesburg verwerf. Sy meestersgraad is getiteld “Prevalence of a mineral resource curse in South Africa: A critical analysis of the gold and diamond sectors”.
Sy navorsingsfokus is ekonomiese geskiedenis, en hy ontvang onder andere opleiding in die Oostenrykse ekonomie by die Mises Universiteit in Amerika. Hy lewer referate by verskeie nasionale konferensies. Edward is ook ŉ meningskrywer vir Maroela Media en publiseer verskeie artikels oor die Suid-Afrikaanse ekonomie. Hy doseer hoofsaaklik in Ekonomie en is ook verantwoordelik vir die ontwikkeling van nuwe modules in hierdie vakgebied.
Lees meer oor Erik Heppell
Erik is ŉ toegelate prokureur en dosent by Akademia. Hy het ŉ BCom-graad in Menslikehulpbronbestuur, ŉ honneursgraad in Arbeidsverhoudinge, LLB, LLM in Arbeidsreg, asook ŉ meestersgraad in Filosofie (cum laude) aan die Potchefstroomkampus van die Noordwes-Universiteit verwerf. Hy is tans besig met ŉ doktorale proefskrif in Arbeidsreg aan die Universiteit Stellenbosch. Erik was onlangs ŉ spreker by die 5de Internasionale Seminaar vir Internasionale en Vergelykende Arbeidsreg by die Cà Foscari Universiteit in Venesië. Hy is ŉ genootskapwenner van die Internasionale Arbeidsorganisasie en het in 2019 ŉ aanbieding in Geneva, Switserland, gedoen by die organisasie se eeufeeskonferensie. In 2020 ontvang hy ŉ Erasmusbeurs vir doktorale studies in Roemenië. Hy is ŉ lid van Golden Key en afdelingwenner vir leierskap en akademiese uitnemendheid. Hy doseer tans die volgende modules: Arbeidsreg, Menslikehulpbronbestuur en Arbeidsverhoudinge, sowel as Filosofie.
Lees meer oor Jean-Jacques Boshoff
Jean-Jacques Boshoff is ŉ dosent in Politiek by Akademia en het ŉ honneursgraad in hierdie dissipline aan die Universiteit van Pretoria (UP) verwerf. Hy is tans besig met die voltooiing van ŉ meestersverhandeling in politieke wetenskappe. Jean-Jacques het agt jaar se ervaring in die dosering van politieke wetenskappe, en was voorheen verbonde aan UP en Unisa. Jean-Jacques se navorsingsfokus is politieke bemarking en Afrika-politiek. Sy mees onlangse gepubliseerde werk is ŉ artikel oor die verskynsel van negatiewe verkiesingsveldtogte gedurende die Suid-Afrikaanse nasionale verkiesing van 2014. Hy het ook as politieke konsultant by verskeie nieregeringsorganisasies gewerk.
Lees meer oor Lichel Helmchen
Lichel Helmchen is ŉ dosent in Regsgeleerdheid by Akademia. Sy het ŉ LLB-graad (cum laude), asook ŉ LLM in Privaatreg aan die Universiteit van Pretoria verwerf. Sy is ŉ toegelate prokureur en doseer tans die volgende modules: Personereg, Sakereg en Deliktereg.
Lees meer oor Mareli van der Merwe
Mareli van der Merwe is ŉ dosent in Ondernemingsbestuur by Akademia en het ŉ BCom-graad in Arbeidsverhoudinge en Menslikehulpbronbestuur, asook ŉ honneursgraad in Psigologie aan die Noordwes-Universiteit verwerf. Mareli het ook haar Nagraadse Onderwyssertifikaat (cum laude) aan die Noordwes-Universiteit voltooi waar sy die akademiese toekenning ontvang het as die beste presteerder in Rekeningkunde en Toerisme. Sy is tans besig met ŉ meestersgraad in Positiewe Psigologie. Mareli se navorsingsfokus is Onderrig en Leer. Sy het vyf jaar aan die Noordwes-Universiteit gewerk as navorsingsassistent en dosent in Toerisme-, Rekeningkunde- en Lewensoriënteringmetodiek. Haar mees onlangse akademiese werk is ŉ referaat oor innoverende onderrig wat gelewer is by die 43ste jaarlikse internasionale Improving University Teaching (IUT)-konferensie, gehou by die Charles Sturt-Universiteit in New South Wales, Australië. Sy doseer die volgende modules: Ondernemingsbestuur en Administratiewe Praktyk.
Ouditkunde en Belasting
Lees meer oor Michelle Coetzee
Michelle Coetzee is ŉ dosent in beide Ouditkunde en Belasting. Michelle is ŉ geregistreerde geoktrooieerde rekenmeester en SAICA-assessor met vyf jaar se praktiese ondervinding in GR-praktyk. Michelle het haar BCom (Geoktrooieerde Rekenmeester) (cum laude) en honneursgraad aan die Noordwes-Universiteit verwerf. Michelle is tans die ondervoorsitter van die Suider-Afrikaanse Rekeningkundige Vereniging (Noord-Gauteng) en dien ook as nasiener van SAICA se ITC (Initial Test of Competence)- eksamen. Sy is ook ŉ ouditkunde-outeur vir LexisNexis, waar sy elektroniese ouditkundevraagboeke vir dié akademiese uitgewer se Passplus-platform skryf. Tans is sy ook in die proses om die CIMA Strategiese Vlak-kursus te voltooi. Akademiese toekennings sluit in ŉ lidmaatskap aan die Golden Key International Honour Society. Sy doseer die volgende modules: Ouditkunde en Belasting.
Lees meer oor Monique Visser
Monique Visser is ŉ dosent in Ondernemingsbestuur by Akademia. Sy het ŉ BCom-graad in Internasionale Handel en Bemarking, asook ŉ honneursgraad (cum laude) en meestersgraad in Internasionale Handel aan die Noordwes-Universiteit (Potchefstroomkampus) verwerf. Haar mees onlangse artikel, “Identifying the comparative advantage of products and industries of South Africa’s Mpumalanga province”, is in die Southern African Business Review gepubliseer. Sy het vir twee jaar vir ŉ internasionale in- en uitvoermaatskappy gewerk, en het meer as nege jaar ervaring in die akademiese omgewing aan hoëronderwysinstellings. Sy doseer tans Strategiese Bestuur in die BCom (Ondernemingsbestuur)-graad, en twee CIMA-ondernemingsbestuurmodules in die BCom (Bestuursrekeningkunde)-graad.
Ekonomie en Finansiële Beplanning
Lees meer oor Nadia Hunt
Nadia Hunt is ŉ dosent in Ekonomie en Finansiële Beplanning by Akademia en het ŉ BCom-graad in Ekonomie en Ekonometrie, asook ŉ honneursgraad in Internasionale Handel en Finansiële Ekonomie aan die Universiteit van Johannesburg verwerf. Sy het ongeveer twee jaar as ekonoom gepraktiseer in die kommoditeitsektor van Suid-Afrika. Sy doseer die volgende modules: Ekonomie, asook Finansiële- en Beleggingsbeplanning.
Etiek, Bedryfsetiek en die Kuns van Argumentering
Lees meer oor Pierre Muller
Pierre Muller is dosent in Etiek, Bedryfsetiek, en die Kuns van Argumentering. Hy het ŉ BTh in Bybelse Tale en ŉ honneursgraad in filosofie. Hy is tans besig met sy meestersgraad in filosofie aan die Noordwes-Universiteit, waarin hy fokus op die verhouding tussen ons verstaan van vrye wil en wetenskapsfilosofie. Hy het al akademiese aanbiedings gelewer op beide nasionale en internasionale vlak. Hy was betrokke gewees by universiteitedebat as afrigter, beoordelaar en spreker, en het die Noordwes-Universiteit, en later Suid-Afrika, verteenwoordig by die 2019-kampioenskappe van die Universiteitewêrelddebat. Hy was voorheen verbonde aan die Noordwes-Universiteit as deeltydse dosent by die Skool vir Filosofie en as nagraadse merker in die Fakulteit Teologie.
Lees meer oor Riana Crafford
Riana Crafford is ŉ dosent in Bedryfsinligtingstelsels en het ŉ BSc-graad in Wiskundige en Rekenaarwetenskappe, asook ŉ meestersgraad in hierdie dissipline, onderskeidelik aan die universiteite van Johannesburg en Pretoria verwerf. Sy is tans besig met voorbereidende werk om haar doktorale proefskrif aan te pak. Riana se navorsingsfokus is die gebruik van inligtingstegnologie in onderwys en mikroleergeleenthede. Haar mees onlangse gepubliseerde werk is ŉ artikel in die Association for Computing Machinery en ŉ referaat oor “Implementing open badges for recognition of learning achievements in South African organisations” by die South African Institute of Computer Scientists and Information Technologists (SAICSIT) se jaarlikse konferensie in 2016. Sy het twintig jaar se ervaring as IT-praktisyn, lateraan spesialis in inligtingsekerheid en risikobestuur, en het vyftien jaar gepraktiseer in ŉ onderwys- en opleidinghoedanigheid. Sy doseer die volgende modules: Inleiding tot Bedryfsinligtingstelsels en Bedryfsinligtingstelsels.
Lees meer oor Salomien Boshoff
Salomien Boshoff is ŉ dosent in Ondernemingsbestuur en het ŉ BCom-graad in Ondernemingsbestuur, asook ŉ honneursgraad in Bemarking aan die Universiteit van Stellenbosch verwerf. Salomien se navorsingsfokus is indiensnemingsvaardighede en bemarking en sy is tans besig met ŉ meestersverhandeling in Bemarking getiteld “Spanwerk as ŉ indiensnemingsvaardigheid vir bemarkinggegradueerdes”. Akademiese toekennings sluit in die Viserektor: Institusionele Verandering, Studentesake en Gemeenskapsbetrokkenheid-toekenning in die kategorie Eksterne Vennootskappe (2018) asook die Visekanselier se Spanprys vir Uitnemendheid in Onderrig en Leer (2015). Sy het tien jaar se ondervinding in onderrig en leer, waartydens sy ŉ aantal ander toekennings – spesifiek vir haar assesseringspraktyke en samewerkingsooreenkomste met besighede – ontvang het. Sy doseer tans die volgende modules: Bedryfskommunikasie; Bemarkingsbestuur; en Operasionele Bestuur.
Lees meer oor Stephen Nel
Stephen Nel is ŉ dosent in Regsgeleerdheid aan Akademia. Hy het ŉ LLB-graad, asook ŉ LLM in Omgewingsreg, aan die Noordwes-Universiteit se Potchefstroomkampus verwerf. Stephen se mees onlangse referaat, getiteld “Waste Law and Policy Perspectives on Municipal landfill gas CDM projects in South Africa”, is by die Environmental Law Association se konferensie gelewer. Hy doseer die volgende modules: Maatskappyreg; Sakereg en Etiek; Korporatiewe Bestuur; en Sakereg.
Lees meer oor Sunel Combrinck
Sunel Combrinck tree op as Studente-ondersteuningskoördineerder en deeltydse dosent in Ondernemingsbestuur by Akademia. Sy het ŉ BCom-graad in Internasionale Handel en Ekonomie, asook ŉ honneursgraad in Ondernemingsbestuur en Entrepreneurskap (cum laude) aan die Noordwes-Universiteit verwerf. Sy het ook ŉ meestersgraad (cum laude) in Ondernemingsbestuur aan die Universiteit van Pretoria voltooi. Die navorsingsfokus van haar meestersverhandeling is Internasionale Bestuur, met ŉ spesifieke strategiese bestuursfokus. Sy het die akademiese toekenning vir die algehele beste meestersgraadstudent by die Departement van Ondernemingsbestuur aan die Universiteit van Pretoria verwerf. In 2011 het sy in haar eerste lektorspos aan die Universiteit van Pretoria begin, waarna sy in 2013 na Akademia verskuif het. Haar mees onlangse werk is ŉ referaat oor innoverende onderrig gelewer by die 43ste jaarlikse internasionale Improving University Teaching (IUT)-konferensie, gehou by die Charles Sturt-Universiteit in New South Wales, Australië. Sy doseer die module Internasionale Bestuur.
Statistiek en Informatika
Lees meer oor Willem Scholtz
Willem Scholtz is ŉ dosent in Statistiek en Informatika en het ŉ BCom-graad in Informatika, asook ŉ honneursgraad in Statistiek, aan die Universiteit van Pretoria verwerf. Hy is tans besig met ŉ meestersgraad in Ondernemingsbestuur. Willem se navorsingsfokus is ontwerpgesentreerde entrepreneurskap. Hy het tien jaar as sake-ontleder gepraktiseer, waarvan drie hiervan as die bestuurder van die Sake-ontleding en Gehaltebestuur-afdeling was. Hy doseer die volgende modules: Sakeberekeninge en Innovasiebestuur.
Lees meer oor Angie Liebenberg
Angie Liebenberg is ŉ deeltydse dosent in Finansiële Bestuur by Akademia. Sy het haar BCompt-graad en BCompt (Hons) aan die Universiteit van Suid-Afrika verwerf. Sy is ŉ geregistreerde AGA (SA) by SAICA, en het ook ŉ Gevorderde Diploma in Bestuursrekeningkunde by CIMA verwerf. Sy het 15 jaar nasionale sowel as internasionale korporatiewe ondervinding in die finansiële bedryf.
Lees meer oor Anton Schutte
Anton Schutte is ŉ deeltydse dosent vir derdejaarstudente in die BCom (Finansiële Beplanning)-kwalifikasie. Hy het 32 jaar se ondervinding as bestuurder, opleier, mentor, vakkundige en praktiserende finansiële beplanner. Anton het die destydse ILPA (Instituut van Lewens- en Pensioenadviseurs) se bevoegdheidseksamen geslaag, Unisa se Program in Beleggingsanalise en Portefeuljebestuur met onderskeiding voltooi, asook Milpark se Nasionale Sertifikaat in Finansiële Beplanning. Hy is tans ŉ takdirekteur en finansiële beplanner by ŉ Momentum-konsessie Edifying Life, asook medestigter van MoneyFit, ŉ maatskappy wat finansiële geletterdheid- en welstandswerkswinkels aanbied.
Lees meer oor Henrike Putter
Henrike Putter is ŉ dosent in Regsgeleerdheid by Akademia en het ŉ BCom-Regte graad (cum laude), LLB (cum laude), BComHon in Finansiële Bestuur, en LLM in Internasionale Handel- en Beleggingsreg in Afrika (cum laude) aan die Universiteit van Pretoria verwerf. Haar akademiese toekennings sluit in Golden Key International Honour Society-lidmaatskap, asook die Dekaansmerietelys en akademiese erekleure aan die Universiteit van Pretoria. Sy is ŉ praktiserende prokureur en aktevervaardiger van die Hooggeregshof van Suid-Afrika en spesialiseer in aktes, die administrasie van bestorwe boedels en trusts, maatskappyreg en kontraktereg.
Lees meer oor Johann Smith
Johann Smith is ŉ dosent in Ondernemingsbestuur aan Akademia. Hy het ŉ BCom-graad en honneursgraad in Informatika, asook ŉ meestersgraad in Kommunikasiebestuur, aan die Universiteit van Pretoria verwerf. Hy het ook ŉ predoktorale kursus in Entrepreneurskap by die Ope Universiteit van Nederland in Heerlen bygewoon. Johann se navorsingsfokus is die identifisering van sakegeleenthede as ŉ kognitiewe konstruk. Hy praktiseer as ŉ bestuurskonsultant, maar is ook vir die laaste sestien jaar in die onderwyssektor betrokke. Hy doseer tans Entrepreneurskap en Kleinsakebestuur (ENP206).
Kosterekeningkunde en Belasting
Lees meer oor Mariska Wannenburg
Mariska Wannenburg is ŉ deeltydse dosent in beide Kosterekeningkunde en Belasting by Akademia. Sy het ŉ BCom-graad in Rekeningkundige Wetenskappe, asook ŉ honneursgraad in Interne Oudit, aan die Universiteit van Pretoria verwerf. Sy is tans besig om haar meestersgraad in Bedrogrisikobestuur aan dieselfde instansie te voltooi. Sy het tien jaar se internasionale korporatiewe ondervinding in interne ouditkunde, en het gepraktiseer by die ouditeursfirma Ernst & Young in Nederland en Suid-Afrika, waarna sy haar loopbaan as ŉ interne oudit operasionele bestuurder by Investec voortgesit het.
Afrikaanse en Engelse Taalvaardigheid in die Regskonteks
Lees meer oor Natasha Venter
Natasha Venter is ’n deeltydse dosent aan Akademia waar sy Afrikaanse en Engelse Taalvaardigheid in die Regskonteks doseer. Sy het haar LLB-graad aan die Noordwes-Universiteit (Potchefstroomkampus) verwerf, sowel as ’n BA-graad in Sielkunde en Linguistiek aan Unisa. Natasha is ’n veldtogbeampte by AfriForum, waar sy onder meer wetgewing en wetsontwerpe ontleed om dit op ’n verstaanbare wyse aan die publiek oor te dra. Sy is ook tans besig om haar LLM in Konstitusionele Reg aan die Universiteit van Pretoria te voltooi.
Menslike hulpbronne: Administratiewe beampte
Administratiewe beampte & ontvangsdame
Leah van Heerden
Projekkoördineerder: Skole mark
Projekkoördineerder: Werkende mark
Lees meer oor Marthinus Visser
Marthinus Visser is besturende direkteur van Akademia en het ŉ MBA-graad aan die Universiteit van Potchefstroom voltooi. Marthinus het ook BCom- en Bed-grade voltooi, en ŉ Hoër Onderwysdiploma by dieselfde universiteit verwerf. Marthinus is vir die afgelope dekade betrokke by die oprigting en ontwikkeling van die hoëronderwysinstellings Sol-Tech en Akademia. Marthinus is tans die voorsitter van die Sol-Tech-direksie. Marthinus dien ook op die direksies van Solidariteit Finansiële Dienste en Solidariteit Eiendomme, asook op die raad van trustees van Medihelp.
Lees meer oor Prof. Danie Goosen
Goosen studeer ekonomie, klassieke tale, teologie en filosofie aan die Universiteit van Pretoria (UP) en die Universiteit van Suid-Afrika (Unisa). Hy voltooi die grade BCom, BA, BAHons (Wysbegeerte), BD en DTh.
Tydens sy studies is Goosen onder meer ŉ navorsingsassistent in die Departement Grieks aan die Universiteit van Pretoria. Hy voltooi sy proefskrif getiteld “Nietzsche en die verwondering” in die Departement Godsdienswetenskap aan Unisa. In dié tyd word hy ook as dosent in dieselfde departement aangestel, waar hy in 2008 tot volle professor bevorder word. In hierdie departement is hy veral verantwoordelik vir kursusse in die filosofie van die godsdiens. Goosen bied ook vir etlike jare lesings oor die filosofie van die argitektuur in UP se Departement Argitektuur aan, sowel as ŉ kursus oor die moderne ervaring van skaarste in die Departement Filosofie aan dieselfde universiteit.
Goosen is lid van verskeie akademiese verenigings, waaronder die Suid-Afrikaanse Akademie vir Wetenskap en Kuns. Sy navorsing fokus op die Westerse metafisiese denke, die teologies-politieke probleem, die modernisme en postmodernisme as idee-historiese verskynsels, asook die godsdiens- en politiekfilosofiese vrae van ons tyd.
Goosen hou ŉ verskeidenheid lesings in die binne- en die buiteland. Tegelyk publiseer hy ook ŉ wye verskeidenheid van wetenskaplike en populêre artikels in ŉ veelheid van media, waaronder die omvangryke Die Nihilisme (2007), oor die geestelik-kulturele problematiek van ons tyd. In 2015 publiseer hy ŉ politiek-filosofiese werk, Oor gemeenskap en plek: Anderkant die onbehae (2015). Hy skryf tans aan ŉ werk oor die moderne konserwatiewe gedagte.
Goosen is vanaf 2004 die voorsitter van die direksie van die Federasie van Afrikaanse Kultuurvereniginge (FAK). Hy is ŉ direksielid van AfriForum, die burgerregte-organisasie van die Solidariteit Beweging, asook ŉ lid van die direksie van Akademia.
Lees meer oor Liana Venter
Liana Venter dien sedert 2016 as registrateur van Akademia. Liana het haar BCom Regte-graad, asook ŉ honneursgraad in Ekonomie, aan die Universiteit van die Vrystaat verwerf. Sy het haar MBA-graad (cum laude) aan die Noordwes-Universiteit (Potchefstroomkampus) voltooi. Liana het haar loopbaan in die privaat hoëronderwys twaalf jaar gelede by Pearson Institute of Higher Education as dosent in Ekonomie en Rekeningkunde afgeskop. Sy het later programbestuurder geword by dieselfde instelling, waar haar passie vir beide administrasie en beplanning ontwikkel het. Sy het haar kennis uitgebrei en die pos Hoof: Administrasie en Stelsels beklee en is later bevorder tot Registrateur.
Dr. Paul Steyn
Lees meer oor Paul Steyn
Dr. Paul Steyn is die provost van Akademia. Dr. Steyn het in Januarie 1974 as onderwyser in Afrikaans by die Hoërskool Rustenburg toegetree tot die beroepswêreld en was vir vier jaar onderwyser. In Januarie 1978 het hy by Unisa aangesluit, waar hy vir ongeveer 22 jaar werksaam was. Gedurende hierdie tydperk was hy ŉ professor verbonde aan die Fakulteit Opvoedkunde, en hy het as studieleier vir meesters- en doktorale studente in Opvoedkunde en Verpleegopleiding opgetree. Vanaf 1992 was Dr. Steyn die Direkteur en Hoof van die Buro vir Universiteitsonderrig en was hy ook verantwoordelik vir die oorsig en bestuur van internasionale akademiese skakeling vir die universiteit. Gedurende 1992 tot 2001 was hy betrokke by verskeie senior bestuurskomitees van die universiteit en tree hy ook op as voorsitter vir ŉ internasionale komitee wat ŉ ondersoek geloods het na die opleidingstrukture van die Suid-Afrikaanse Polisiediens.
Vanaf 2001 was Dr. Steyn aangestel as die besturende direkteur en akademiese hoof van Midrand Graduate Institute (MGI) en Milpark Business School (MBS), privaat hoëronderwysinstellings van die Educor-groep. Vanaf 2002 word hy aangestel as akademiese direkteur van hierdie instellings. In 2005 word hy aangestel in die topbestuur van Educor as Uitvoerende hoof: Akademies en regulatories. Vanaf Januarie 2008 sluit hy by Centurion Akademie aan as die Hoof: Regulatories en korporatief. Vanaf 2011 is hy aangestel as die akademiese hoof by Akademia en vanaf Januarie 2016 beklee hy die pos van provost by Akademia.
Dr. Steyn was lid van die akkreditasiekomitee van die Hoëronderwysakkreditasiekomitee van die Raad op Hoër Onderwys van 2001 tot 2012 en is tans lid van die Nasionale Oorsig- en Hersieningskomitee van dieselfde liggaam. Van 2005 tot 2010 is Dr. Steyn deur die Minister van Onderwys vir twee termyne as lid van die Raad en Uitvoerende Komitee van Umalusi aangestel.
Dr. Steyn is die skrywer en medeskrywer van tien boeke, het verskeie artikels in verskillende vaktydskrifte gepubliseer en was die mede-outeur van ŉ aantal navorsingsverslae. Hy het ook verskeie kongresreferate by nasionale en internasionale kongresse gelewer en het ook ŉ aantal spesialiswerkswinkels en -lesings gelewer. Dr. Steyn het uitgebreide buitelandse besoeke gebring as die ontvanger van verskeie navorsingstoekennings en -beurse. Hy was lid van die Uitvoerende Komitee van die International University Consortium en was ook lid van ŉ aantal internasionale professionele verenigings. Dr. Steyn was die hoofredakteur van Progressio, Unisa se vaktydskrif vir personeelontwikkeling en was ook ŉ raadgewende redakteur vir die International Review of Research in Open and Distance Learning.
Lees meer oor Paul Vogel
Paul Vogel is die operasionele bestuurder by Akademia en het ŉ BCom-graad in Ondernemingsbestuur aan die Noordwes-Universiteit verwerf, asook ŉ honneursgraad in Ondernemingsbestuur en Menslikehulpbronne aan Unisa. Paul het sy MBA aan die Noordwes-Universiteit voltooi. Paul het bykans ŉ dekade se ondervinding in organisasies sonder winsoogmerk en was voorheen ook betrokke by ŉ privaat hoëronderwysinstelling gewees. Paul se fokus is die konseptualisering en implementering van operasionele prosesse, strukture, en Akademia se handelsmerk binne en buite die organisasie.
Voorsitter en direkteur
Prof. Jacques van der Els
Akademia bied ‘n verskeidenheid van studierigtings aan om jou
loopbaan te verseker.
ONTDEK JOU MOONTLIKHEDE
WAAR IS ONS STUDIESENTRUMS GELEË?
Ons studiesentrums regoor Suid-Afrika, en in Namibië, plaas gehalte hoëronderwys binne bereik van voornemende studente.
VIND JOU NAASTE SENTRUM